“৯০ লক্ষ নাম বাদ, তবু জিতব আমরা” মিনাখাঁ থেকে হুঁশিয়ারি মমতার

কলকাতা: দোরগড়ায় বিধানসভা নির্বাচন (West Bengal Assembly Election 2026)। যার জেরে আজ দিনভর ঠাসা কর্মসূচী রয়েছে মুখ্যমন্ত্রী মমতা বন্দ্যোপাধ্যায়ের (Mamata Banerjee)। বৃহস্পতিবার পাঁচটি প্রচার কর্মসূচি রয়েছে তৃণমূলনেত্রীর। এর মধ্যে রয়েছে চারটি জনসভা এবং একটি পদযাত্রা। মমতার প্রথম জনসভাটি রয়েছে উত্তর ২৪ পরগনার (North 24 Pargana) মিনাখাঁয় (Minakhan)। সেখানে দলীয় প্রার্থী উষারানী মণ্ডলের সমর্থনে হাড়োয়া সার্কাস ময়দানে বক্তৃতা দিলেন তিনি।

এদিনের সভায়ও মুখ্যমন্ত্রী এসআইআর নিয়ে সরব হন। বলেন, “৯০ লক্ষের নাম বাদ দিয়েছ, মনে রেখো তাতেও আমরা জিতব। পুরো গণতন্ত্রকে চৈত্রমাসের সেলের মতো বিক্রি করে দিয়েছ। এভরি অ্যাকশন হ্যাজ ইটস রিঅ্যাকশন।”

আরও পড়ুন: ‘পাঁচ বছর আগে নন্দীগ্রামে যা হয়েছিল, এবার ভবানীপুরে হবে’, হুঙ্কার মোদির

উল্লেখ্য, বৃহস্পতিবার টানা কর্মসূচি রয়েছে রয়েছে মমতার (Mamata Banerjee)। প্রথমে উত্তর ২৪ পরগণার মিনাখাঁয় সভা করেন তিনি। সেখানে দলীয় প্রার্থী উষারানি মণ্ডলের সমর্থনে হাড়োয়া সার্কাস ময়দানে সভা করেন। এর পর যাবেন পলতা, পানিহাটি এবং বাগুইআটিতে। এর পরে ডানলপ মোড় থেকে সিঁথির মোড় পর্যন্ত পদযাত্রাও করবেন তৃণমূল সুপ্রিমো। তবে বাকি জায়গাগুলোতে সভার আগে মিনাখাঁ থেকে সুন্দরবনকে নিয়ে বড় ঘোষণা করে দিলেন মুখ্যমন্ত্রী।